stanford-oval/wikipedia huggingface dataset:
Timo Nykopp

| Timo Nykopp> Henkilötiedot |
| --- | --- |
Syntynyt: 3. toukokuuta 1966 (ikä 58) Helsinki, Suomi
Kansalaisuus:   Suomi
Jääkiekkoilija
Lempinimi:  Nypsi
Pelipaikka:  puolustaja
Maila:  oikea
Pituus:  196 cm
Paino:  103 kg
Seura
Seura:  Karhu-Kissat
Sarja:  A-nuorten Mestis
Tehtävä:  apuvalmentaja
Pelaajaura
Pääsarjaura:  1991–1997
Seurat:  Karhu-Kissat (I/II-div.) HPK (SML) TuTo (I-div.) Ässät (SML) Kiekko-Espoo (SML) AIK IF (SEL) ESV Kaufbeuren (DEL) 1. EV Weiden (2. BL) Braunlager EHC/Harz (2. BL) SC Bietigheim-Bissingen (2. BL) EPS (II-div.)
Timo Nykopp (s. 3. toukokuuta 1966 Helsinki) on suomalainen entinen jääkiekkopuolustaja. Hän pelasi urallaan SM-liigassa yhteensä 166 runkosarjaottelua tehopistein 32+34=66 ja keräten 156 jäähyminuuttia sekä seitsemän playoff-ottelua tehden yhden syöttöpisteen ja keräten neljä jäähyminuuttia. Nykopp pelasi urallaan myös Ruotsissa ja Saksassa. Kolossimainen Nykopp oli 196 cm pitkä ja 103 kg painava. Hän laukoi oikealta. Nykyään Nykopp toimii Karhu-Kissojen A-nuorten Mestis-joukkueen valmentajana.
Ura

Nykopp oli Espoon Jääklubin kasvatti, mutta hän pelasi ensimmäiset miesten pelinsä Karhu-Kissoissa kaudella 1986–1987 I-divisioonassa. Kaudella 1987–1988 Nykopp sijoittui 86 minuutillaan sarjan jäähypörssissä kolmanneksi. Kaudella 1988–1989 hän oli tehoilla 21+28=49 koko I-divisioonan toiseksi tehokkain puolustaja FPS:n Jouni Vennon jälkeen. Kaudella 1989–1990 Nykopp teki sarjan yhden kauden piste-ennätyksensä tehoilla 23+30=53 ja sijoittui puolustajien pistepörssissä kolmanneksi.
Viiden Karhu-Kissoissa vietetyn vuoden jälkeen Nykopp siirtyi kaudeksi 1991–1992 SM-liigaan ja Hämeenlinnan Pallokerhon riveihin. Hänen ensimmäinen SM-liigakautensa toi 41 runkosarjaottelussa tehot 8+10=18. Nykopp oli HPK:n eniten maaleja tehnyt puolustaja Hannu Henrikssonin kanssa. Hänen toinen liigakautensa 1992–1993 päättyi SM-hopeaan.
Kaudeksi 1993–1994 Nykopp palasi I-divisioonaan ja siirtyi TuTon riveihin. Hän oli tehoilla 19+23=42 joukkueen tehokkain puolustaja. Nykopp voitti koko I-divisioonan puolustajien maalipörssin ja sijoittui puolustajien pistepörssissä kolmanneksi. Hänet valittiin sarjan ensimmäiseen tähdistökentälliseen ja oli nostamassa TuToa SM-liigaan keväällä 1994. Nykopp jatkoi kaudella 1994–1995 SM-liigauraansa kuitenkin Porin Ässissä, jossa hän teki SM-liigan yhden kauden piste-ennätyksensä tehoilla 12+10=22 ja oli joukkueen eniten maaleja tehnyt puolustaja. Viimeiseksi jääneen SM-liigakautensa 1995–1996 Nykopp pelasi Kiekko-Espoossa, jonka tehokkain puolustaja hän oli tehoilla 10+11=21.
Nykopp siirtyi kaudeksi 1996–1997 Ruotsiin ja Elitserien-joukkue AIK IF:ään, mutta hän siirtyi sieltä kesken kauden kuitenkin Saksan DEL-liigan ESV Kaufbeureniin. Kauden 1997–1998 Nykopp aloitti Karhu-Kissoissa, II-divisioonassa, mutta palasi kesken kauden Saksaan ja siirtyi 2. Bundesligassa pelanneeseen 1. EV Weideniin. Hän pelasi samaa sarjaa myös kahtena seuraavana kautena; kaudella 1998–1999 Braunlager EHC/Harzin ja kaudella 1999–2000 SC Bietigheim-Bissingenin riveissä. Kesken jälkimmäisen kauden Nykopp palasi kuitenkin Suomeen ja siirtyi pelaamaan II-divisioonaa Espoon Palloseuraan, jossa hän lopetti pelaajauransa keväällä 2000.
Kaudella 2010–2011 Nykopp toimi Karhu-Kissojen B-nuorten valmentajana I-divisioonassa ja kaudesta 2011–2012 hän on toiminut joukkueen A-nuorten I-divisioona/Mestis-joukkueen valmentajana.
Muuta

Nykoppin poika Thomas pelaa hyökkääjänä Helsingin IFK:n SM-liigajoukkueessa.
The Phantom Agony

| The Phantom Agony Epica |
| --- | --- | --- |

Studioalbumin tiedot
 Äänitetty : joulukuu 2002 – maaliskuu 2003
 Julkaistu: 17. kesäkuuta 2003
 Tyylilaji: sinfoninen metalli
 Kesto: 50.49
 Levy-yhtiö: Transmission
Listasijoitukset
  8.
Epican muut julkaisut
|   | The Phantom Agony 2003 | Consign to Oblivion 2005 |
Singlet albumilta The Phantom Agony
 ”The Phantom Agony” Julkaistu: 29. lokakuuta 2003  ”Feint” Julkaistu: 8. tammikuuta 2004  ”Cry for the Moon” Julkaistu: 13. toukokuuta 2004
The Phantom Agony (suom. aavesärky) on sinfoninen metalliyhtye Epican debyyttialbumi, joka ilmestyi 2003.
Albumi nousi Alankomaissa MegaCharts-listan kahdeksannelle sijalle, ja pysyi listalla yhteensä kuusi viikkoa.
Kappaleet

Adyta (The Neverending Embrace) – 1.26
Sensorium – 4.48
Cry for the Moon (The Embrace That Smothers, Part IV) – 6.44
Feint – 4.19
Illusive Consensus – 5.00
Façade of Reality (The Embrace That Smothers, Part V) – 8.12
Run for a Fall – 6.32
Seif al Din (The Embrace That Smothers, Part VI) – 5.47
The Phantom Agony – 9.01
The Phantom Agony – 4.34 (Singleversio)
Arvostelut

Allmusic:
Imperiumi.net:
Aiheesta muualla

The Phantom Agony Discogsissa. (englanniksi)
Albumi The Phantom Agony Encyclopaedia Metallum -sivustolla (englanniksi)
Boundaryn piirikunta

Boundaryn piirikunta (engl. Boundary County) on Yhdysvaltojen Idahon osavaltiossa sijaitseva piirikunta. Sen väkiluku oli 12 056 vuonna 2020. Piirikunnan hallintokeskus on Bonners Ferryn kaupunki. Piirikunta on perustettu vuonna 1915. Boundaryn piirikunta on saanut nimensä siitä, että sillä on raja Kanadan kanssa, ollen ainoa kansainvälisen rajan omaava piirikunta Idahossa.
Väestö

Vuonna 2020 Boundaryn piirikunnan 12 056 asukkaasta valkoisia oli 92,9 %, alkuperäisasukkaita 2,0 %, aasialaisia 1,6 %, mustia 0,8 % ja Tyynenmeren alkuperäisasukkaita 0,1 %. Asukkaista 2,6 % kuului kahteen tai useampaan rotuun. 6,4 % asukkaista puhui kotonaan jotain muuta kieltä kuin englantia ja 4,2 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Boundaryn piirikunta Wikimedia Commonsissa
Noora Jantunen

Noora Jantunen (s. 6. kesäkuuta 1991 Joensuu) on suomalainen pesäpalloilija. Hänen kasvattajaseuransa on Joensuun Maila ja nykyisin hän edustaa Viinijärven Urheilijoita.
Superpesiksen runkosarjassa Jantunen on pelannut kaikkiaan 90 ottelua, joissa on lyönyt 37 ja tuonut 87 juoksua. Kärkilyöntipisteitä hän on kerännyt pelaamissaan runkosarjan otteluissa 281. Superpesiksen pudotuspeleissä Jantunen on pelannut 20 ottelua, joissa on lyönut kymmenen ja tuonut yhdeksän juoksua. Lisäksi hän on pelaamissaan pudotuspelien otteluissa kerännyt tililleen 67 kärkilyöntipistettä.
The Dead Boys

| The Dead Boys |
| --- | --- |

Tiedot
Toiminnassa:  1976–1979, 1987, 2004–2005
Tyylilaji:  punk rock, glam punk
Kotipaikka:   Cleveland, Ohio, Yhdysvallat
Laulukieli:  englanti
Entiset jäsenet:  Stiv Bators Cheetah Chrome Jimmy Zero Jeff Magnum Johnny Blitz
Levy-yhtiö:  Sire, Bomp!, Revenge, Hell Yeah, Bacchus, Bad Boy, Cold Front, Relativity
Infobox OKNimi-testi OK: 
The Dead Boys oli yhdysvaltalainen punkyhtye Clevelandista, Ohion osavaltiosta. Yhtye oli aktiivinen vuosina 1976–1979.  Sen tunnetuimpia kappaleita ovat ”Sonic Reducer” ja ”Ain't It Fun”. The Dead Boys oli ensimmäisiä punkyhtyeitä.
Perustaminen ja 1970-luku

The Dead Boys syntyi yhtyeestä Rocket From The Tombs ja oli alkuperäiseltä nimeltään Frankenstein. Uuteen kokoonpanoon kuuluivat laulaja Stiv Bators, kitaristit Cheetah Chrome ja Jimmy Zero, basisti Jeff Magnum ja rumpali Johnny Blitz. Yhtyeen jäsenten muutettua New Yorkiin heinäkuussa 1977 Joey Ramonen kehotuksesta he alkoivat käyttää lempinimeä Dead Boys, joka esiintyi heidän aikaisemman yhtyeensä kappaleessa ”Down in Flames”
New Yorkissa The Dead Boys keräsi pian huomiota skandaalimaisilla lavaesiintymisillään. Säädytön elehtiminen ja kiroilu kuuluivat aina ohjelmaan. Yhtye soitti usein legendaarisella rock-klubilla CBGB's, ja vuonna 1977 se julkaisi debyyttialbuminsa Young, Loud and Snotty. Albumilta löytyy yhtyeen punk-klassikko ”Sonic Reducer”.
Vuonna 1978 Dead Boys julkaisi toisen albuminsa We Have Come for Your Children. Albumilla Ramones-yhtyeen Joey Ramone ja Dee Dee Ramone laulavat taustoja. Levyllä on kappale ”Ain't It Fun,” joka on yhtyeen tunnetuimpia.
The Dead Boysin levy-yhtiö Sire Records painosti yhtyettä muuttamaan tyyliään ja musiikkiaan valtayleisölle sopivammaksi, ja tämä johti bändin hajoamiseen vuonna 1979. Yksi viimeisistä esiintymisistä päätyi rockdokumenttiin D.O.A.: A Rite of Passage. Vain muutama kuukausi hajoamisen jälkeen yhtyeen täytyi ryhtyä sopimustaan kunnioittaen työstämään yhdessä livealbumia. Yhtiölle kostaakseen Bators lauloi tarkoituksellisesti väärin ja lopputulos oli käyttökelvoton. Kun materiaali lopulta kelpasi Bomp! Recordsille, Bators äänitti lauluosuutensa uudestaan.
Vuonna 1990 Stiv Bators jäi auton alle ja kuoli kotonaan kolarin aiheuttamiin vammoihin.
Kokoontumiset

1980-luvulla The Dead Boys teki yhdessä useita esiintymisiä. Se julkaisi uudelleen ensimmäisen albuminsa vuonna 1989, ja tästä vastasi nuori Bob Clearmountain. Hän työskenteli tuolloin studioapulaisena.
Syyskuussa 2004 elossa olevat jäsenet kokoontuivat yhtä hyväntekeväisyysesiintymistä varten Clevelandissa. Vuonna 2005 he soittivat toisen hyväntekeväisyyskeikan CBGB's-klubilla ja toisen keikan halloweenina.
Populaarikulttuurissa

Beastie Boys sämpläsi Dead Boysin ”Sonic Reduceria”  kappaleessa ”An Open Letter To NYC” vuonna 2004.
Vuonna 2013 julkaistiin amerikkalainen komediaelokuva nimeltä CBGB. Elokuvassa Stiv Batorsia esittää näyttelijä Justin Bartha, Näyttelijä Rupert Grint, joka tunnetaan parhaiten työstään Harry Potter -elokuvasarjan Ron Weasleynä, esittää elokuvassa Cheetah Chromea. Dead Boysin kitaristi Cheetah Chrome tekee elokuvassa cameo-roolin taksikuskina.
Useat artistit ovat tehneet cover versioita Dead Boysin kappaleista, esimerkiksi Guns N' Roses teki albumillaan The Spaghetti Incident? cover-version ”Ain't It Fun”  -kappaleesta yhdessä suomalaisen Michael Monroen kanssa. Pearl Jam on puolestaan esittänyt Dead Boysin ”Sonic Reducer” -kappaletta keikoillaan.
Jäsenet

Stiv Bators – laulu
Cheetah Chrome – soolokitara
Jimmy Zero – kitara
Jeff Magnum – basso
Johnny Blitz – rummut
Diskografia > Studioalbumit

Young Loud and Snotty (1977)
We Have Come for Your Children (1978)
Diskografia > Myöhemmät julkaisut

Night of the Living Dead Boys (1981)
The Return of the Living Dead Boys DVD (1987)
Liver Than You'll Ever Be (1988)
Younger, Louder and Snottier (1997)
Twistin' on the Devil's Fork: Live At CBGB's (1998)
All This and More (1998)
3rd Generation Nation (1999)
Live At CBGB's 1977 (2009)
Diskografia > Singlet

"Sonic Reducer" (1977)
"Tell Me" (1978)
"Search and Destroy" (1977)
"All The Way Down/Nights Are So Long" (1987)
"Buried Gems" (2000)
"Paul Sherry goes Back – The Paul Sherry Sessions" (2007)
Thor: The Dark World

| Thor: The Dark World |
| --- | --- |

Ohjaaja:  Alan Taylor
Käsikirjoittaja:   Christopher Yost  Christopher Markus  Stephen McFeely 
Perustuu:  Stan Leen, Larry Lieberin ja Jack Kirbyn sarjakuvahahmoon Thor
Tuottaja:  Kevin Feige
Säveltäjä:  Brian Tyler
Kuvaaja:  Kramer Morgenthau
Leikkaaja:   Dan Lebental  Wyatt Smith 
Tuotantosuunnittelija:  Charles Wood
Pukusuunnittelija:  Wendy Partridge
Lavastaja:   Guðni Líndal Benediktsson  John Bush 
Pääosat:   Chris Hemsworth  Natalie Portman  Tom Hiddleston  Stellan Skarsgård  Idris Elba  Christopher Eccleston  Adewale Akinnuoye-Agbaje  Kat Dennings  Ray Stevenson  Zachary Levi  Tadanobu Asano  Jaimie Alexander  Rene Russo  Anthony Hopkins 
Valmistustiedot
Valmistusmaa:  Yhdysvallat
Tuotantoyhtiö:  Marvel Studios
Levittäjä:  Walt Disney Studios Motion Pictures
Ensi-ilta:   2013-10-3030. lokakuuta 2013 (Suomi)  2013-11-088. marraskuuta 2013 (Yhdysvallat)  
Kesto:  112 minuuttia
Alkuperäiskieli:  englanti
Budjetti:  170 miljoonaa dollaria
Tuotto:  644,6 miljoonaa dollaria
Edeltäjä:  Thor
Seuraaja:  Thor: Ragnarök
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Thor: The Dark World on vuonna 2013 ensi-iltansa saanut yhdysvaltalainen supersankarielokuva, joka perustuu Marvel Comicsin Thor-sarjakuvahahmoon. Se on jatkoa vuonna 2011 ilmestyneelle Thorille sekä Marvel Cinematic Universen kahdeksas elokuva ja  toisen vaiheen toinen elokuva. Elokuvan ohjasi Alan Taylor ja käsikirjoittivat Christopher Yost, Christopher Markus ja Stephen McFeely. Pääosissa ovat Chris Hemsworth, Natalie Portman, Tom Hiddleston, Stellan Skarsgård, Idris Elba, Christopher Eccleston, Adewale Akinnuoye-Agbaje, Kat Dennings, Ray Stevenson, Zachary Levi, Tadanobu Asano, Jaimie Alexander, Rene Russo ja Anthony Hopkins. Elokuvassa Thor joutuu liittoutumaan Lokin kanssa pelastaakseen yhdeksän maailmaa Malekithin johtamilta pimeähaltioilta, jotka aikovat syöstä maailmankaikkeuden pimeyteen.
Thor: The Dark World kehitys alkoi huhtikuussa 2011, kun tuottaja Kevin Feige julkisti suunnitelman tehdä jatko-osan, jonka tapahtumat seuraisivat The Avengersin tapahtumia. Heinäkuussa 2011, Thorin ohjaaja Kenneth Branagh vetäytyi projektista. Brian Kirk ja Patty Jenkins olivat harkittuina ohjaajaksi ennen Taylorin palkkaamista tammikuussa 2012. Eccleston, Dennings, ja Akinnuoye-Agbaje palkattiin sivurooleihin elokuussa 2012. Kuvaukset alkoivat syyskuussa 2012 Surreyssa, Englannissa, ja jatkuivat Islannissa ja Lontoossa, kunnes päättyivät joulukuussa 2012.
Thor: The Dark World sai ensiesityksensä Odeon Leicester Squarella Lontoossa 22. lokakuuta 2013. Se ilmestyi kansainvälisesti 30. lokakuuta 2013 ja Yhdysvalloissa 8. marraskuuta 2013. Elokuva sai sekalaisen vastaanoton, mutta oli kaupallinen menestys ja tuotti maailmanlaajuisesti 644 miljoonaa dollaria. Kolmas elokuva, Thor: Ragnarök, sai ensi-iltansa 3. marraskuuta 2017. Neljäs elokuva, Thor: Love and Thunder, sai ensi-iltansa 8. heinäkuuta 2022.
Näyttelijät

| 0 | 1 | 2 |
| --- | --- | --- |
|  Chris Hemsworth  | … |  Thor   |
|  Natalie Portman  | … |  Jane Foster   |
|  Tom Hiddleston  | … |  Loki   |
|  Stellan Skarsgård  | … |  Erik Selvig   |
|  Idris Elba  | … |  Heimdall   |
|  Christopher Eccleston  | … |  Malekith Kirottu   |
|  Adewale Akinnuoye-Agbaje  | … |  Algrim Vahva / Kurse   |
|  Kat Dennings  | … |  Darcy Lewis   |
|  Ray Stevenson  | … |  Volstagg   |
|  Zachary Levi  | … |  Fandral   |
|  Tadanobu Asano  | … |  Hogun   |
|  Jaimie Alexander  | … |  Sif   |
|  Rene Russo  | … |  Frigga   |
|  Anthony Hopkins  | … |  Odin   |
|  Chris O’Dowd  | … |  Richard   |
|  Alice Krige  | … |  Eir   |
|  Clive Russell  | … |  Tyr   |
|  Jonathan Howard  | … |  Ian Boothby   |
|  Tony Curran  | … |  Bor (cameo)   |
|  Stan Lee  | … |  mielisairaalan potilas (cameo)   |
|  Ophelia Lovibond  | … |  Carina (cameo)   |
|  Benicio del Toro  | … |  Taneleer Tivan / Keräilijä (cameo)   |
Chris Evans teki lyhyen cameoesiintymisen elokuvassa Lokin naamioituessa hetkellisesti Kapteeni Amerikaksi.
Jatko-osat > Thor: Ragnarök

Thor: Ragnarök sai ensi-iltansa on 3. marraskuuta 2017. Elokuvan ohjaa Taika Waititi, ja käsikirjoittaa Stephany Folsom, Kevin Feigen yhä jatkaessa tuottajana. Hemsworth, Hiddleston, Hopkins ja Elba uusivat Thorin, Lokin, Odinin ja Heimdallin roolit, Mark Ruffalon esiintyessä aiemmista MCU-elokuvista tutussa roolissaan Bruce Bannerina / Hulkina. Cate Blanchett, Tessa Thompson, Jeff Goldblum ja Karl Urban liittyvät näyttelijäkaartiin Helan, Valkyyrian, Suurmestarin, ja Skurgen rooleissa.
Jatko-osat > Thor: Love and Thunder

The Dark Worldin toinen jatko-osa, Thor: Love and Thunder, sai ensi-iltansa Suomessa 6. heinäkuuta 2022 ja Yhdysvalloissa 8. heinäkuuta 2022. Hemsworth ja Thompson palaavat rooleihinsa, kuten myös Portman ja Alexander, jotka eivät esiintyneet Thor: Ragnarökissä. Vuoden 2019 San Diego Comic-Con Internationalissa paljastettiin, että Portman näyttelisi Jane Fosterista versiota, joka saisi Thorin voimat, kuten Russell Dautermanin ja Jason Aaronin sarjakuvassa The Mighty Thor. Christian Bale näyttelee elokuvan roistoa Gorr Jumalanteurastajaa.
Huomioita

↑  Kuvailtu elokuvassa The Avengers (2012).
↑  Kuvailtu vuonna elokuvassa Thor (2011).
Aiheesta muualla

Viralliset sivut (englanniksi)
Thor: The Dark World Internet Movie Databasessa (englanniksi)
Thor: The Dark World Box Office Mojossa. (englanniksi)
Thor: The Dark World Rotten Tomatoesissa. (englanniksi)
Thor: The Dark World Metacriticissä. (englanniksi)
Luettelo Suomen kansainvälisistä vastuulajeista

Luettelo Suomen kansainvälisistä vastuulajeista sisältää ne eliölajit, joiden populaatiosta vähintään Euroopan alueella merkittävä osa elää tai lisääntyy Suomessa, ja joiden seurannasta, tutkimuksesta ja suojelusta Suomella on siksi kansainvälisellä tasolla erityinen vastuu. Osassa eliölajeista vastuu koskee vain lajin tiettyä alalajia, muunnosta tai paikallista rotua. Luetteloon on lisäksi merkitty eliölajeista ne, jotka ovat maailmanlaajuisesti vaarantuneita (VU) tai erittäin uhanalaisia (EN) lajeja.
Eläimet > Nisäkkäät

tammihiiri Eliomys quercinus (luokiteltu Suomesta hävinneeksi 2010)
ahma Gulo gulo (kansainvälisesti VU)
harmaahylje Halichoreus grypus
tunturisopuli Lemmus lemmus
itämerennorppa Phoca hispida botnica (alalaji, kansainvälisesti VU)
saimaannorppa Phoca hispida saimensis (alalaji, kansainvälisesti EN)
liito-orava Pteromys volans
metsäpeura Rangifer tarandus fennicus (alalaji)
korpipäästäinen Sorex isodon
kääpiöpäästäinen Sorex minutissimus
Eläimet > Linnut

rantasipi Actitis hypoleucos
helmipöllö Aegolius funereus
ruokki Alca torda (vain Itämeren kanta)
tavi Anas crecca
haapana Anas penelope
kiljuhanhi Anser erythropus (kansainvälisesti VU)
metsähanhi Anser fabalis fabalis (vain tämä alalaji)
karikukko Arenaria interpres
tukkasotka Aythya fuligula
huuhkaja Bubo bubo
telkkä Bucephala clangula
riskilä Cepphus grylle (vain Itämeren kanta)
ruisrääkkä Crex crex (kansainvälisesti VU)
laulujoutsen Cygnus cygnus
varpuspöllö Glaucidium passerinum
selkälokki Larus fuscus fuscus (vain tämä alalaji)
pikkulokki Larus minutus
jänkäsirriäinen Limicola falcinellus
isokäpylintu Loxia pytyopsittacus
jänkäkurppa Lymnocryptes minimus
pilkkasiipi Melanitta fusca
uivelo Mergus albellus
isokoskelo Mergus merganser
tukkakoskelo Mergus serrator
kuovi Numenius arquata
pikkukuovi Numenius phaeopus
kuukkeli Perisoreus infaustus
leppälintu Phoenicurus phoenicurus
pohjantikka Picoides tridactylus
taviokuurna Pinicola enucleator
allihaahka Polysticta stelleri (kansainvälisesti VU)
haahka Somateria mollissima
kalatiira Sterna hirundo
teeri Tetrao tetrix
mustaviklo Tringa erythropus
liro Tringa glareola
valkoviklo Tringa nebularia
metso Tetrao urogallus
Eläimet > Perhoset

mäkihiilikoi Anacampsis furcella
luhtasirppikääriäinen Ancylis kenneli
taigakääriäinen Argyrotaenia illustrana
lapinvuokkohohtokoi Aristotelia heliacella
luhtakirjokääriäinen Aterpia chalybeia
nunnamittari Baptria tibiale borealis ja Baptria tibiale fennica (kaksi eri alalajia)
ketotöyhtökoi Bucculatrix argentisignella
kallioistöyhtökoi Bucculatrix latviaella
pohjansurviaiskoi Cauchas breviantenella
suomenlehtovähämittari Chloroclystis v-ata relicta (alalaji)
ahoaamukääriäinen Clepsis lindebergi
muurainhopeatäplä Boloria freija
kääpiöhopeatäplä Boloria improba
karjalanpussikoi Coleophora carelica
lapinkeltaperhonen Colias hecla
tunturikeltaperhonen Colias tyche
hietahitukoi Elachista bruuni
luhtakastikkahitukoi Elachista vonschantzi
paljakkapohjanmittari Entephria punctipes
suonokiperhonen Erebia embla
ruijannokiperhonen Erebia polaris
somerikkopeilikääriäinen Eucosma guentheri
viirupikkumittari Eupithecia pernotata
kenttähietakoi Gnorimoschema streliciellum
lapinverkkoperhonen Hypodryas iduna
suovenhokas Nola carelica
paljakkakylmänperhonen Oeneis bore
rämekylmänperhonen Oeneis jutta
sarakylmänperhonen Oeneis norna
isoapollo Parnassius apollo (kansainvälisesti VU)
mustikkakehrääjä Phyllodesta ilicifolium (kansainvälisesti VU)
saamenkehnäyökkönen Polia conspicua
luhtatuikekoi Prochoreutis solaris
suokirjosiipi Pyrgus centaureae
kaakonkoisa Sciota lucipetella
kalliosinisiipi Scolitantides orion
pohjanlehtimittari Scopula frigidaria
lapinvuokkoväkäskoi Sophronia gelidella
tuturiharmoyökkönen Xestia lorezi
liuskepaljakkayökkönen Xestia lyngei
tuhkapaljakkayökkönen Xestia quieta
Eläimet > Kovakuoriaiset

korukeräpallokas Agathidium pulchellum
puikkohärö Airaphilus perangustus
perminseppä Ampedus lepidus
rusoseppä Ampedus suecicus
jannensirkeinen Anopleta janssoni
kulonyhäkäs Corticaria planula
Cryptophagus quadrihamatus
saloihrakuoriainen Dermestes palmi
kultaruokokuoriainen Donacia aureocincta
piurukuoriainen Donacia fennica
Epuraea rufobrunnea
ventoharvekiitäjäinen Harpalus nigritarsis
aarnimäihiäinen Ipidia sexguttata
Laccobius decorus
meriuposkuoriainen Macroplea pubipennis
siljokuoriainen Megatoma pubescens
vantaanripsikkä Ptiliolum stockmanni
Ptinella johnsoni
haapaliskokuntikas Quedius lundbergi
suomenrantusukeltaja Rhantus fennicus
kulokurekiitäjäinen Sericoda bogemannii
Stenus audax
leppäkaarnuri Trypophloeus alni
haavansahajumi Xyletinus tremulicola
jurokuoriainen Zavaljus brunneus
kilpitaitosukeltaja Agabus glypealis (kansainvälisesti EN)
punahärö Cucujus cinnabarinus (kansainvälisesti VU)
jättisukeltaja Dytiscus latissimus (kansainvälisesti VU)
erakkokuoriainen Osmoderma eremita (kansainvälisesti VU)
Eläimet > Luteet

palolatikka Aradus angularis
synkkälatikka Aradus erodus
haapalatikka Aradus truncatus
Eläimet > Kaskaat

tumma-aarnikaskas Cixidia confinis
pohjanaarnikaskas Cixidia lapponica
Eläimet > Pistiäiset

norkomuurahainen Formicoxenus nitidulus (kansainvälisesti VU)
kuusamankudospistiäinen Pamphilius torwaldi
jalolehtiäinen Ussurinus nobilis
Eläimet > Hämähäkit

isorantahämähäkki Dolomedes plantarius (kansainvälisesti VU)
Eläimet > Äyriäiset

jokirapu Astacus astacus (kansainvälisesti VU)
Eläimet > Nilviäiset

jokihelmisimpukka Margaritifera margaritifera (kansainvälisesti EN)
Kasvit > Lehtisammalet

suonikarstasammal Andraea crassinervia
sopulinsammal Aplodon wormskioldii
pahtaomenasammal Bartramia halleriana
ryppysukerosammal Brachythecium erythrorrhizon
sopulinsuikerosammal Brachythecium latifolium
napahiirensammal Bryum wrightii
katvesammal Callicladium haldanianum
pohjanväkäsammal Campylium laxifolium
luhtakilpisammal Cinclidium subrotundum
isotorasammal Cynodontium suecicum
taigakynsisammal Dicranum acutifolium
äimäkynsisammal Dicranum angustum
pohjankynsisammal Dicranum drummondii
lännenkynsisammal Dicranum leioneuron
upossirppisammal Drepanocladus sordidus
pohjankellosammal Encalypta mutica
isokellosammal Encalypta procera
suvantonäkinsammal Fontinalis dichelymoides
lapinsirppisammal Hamatocaulis lapponicus
kiiltosirppisammal Hamatocaulis vernicosus
korpihohtosammal Herzogiella turfacea
vuomapalmikkosammal Hypnum holmenii
pohjankiiltosammal Isopterygiopsis alpicola
pohjannuijasammal Meesia hexasticha
isonuijasammal Meesia longiseta
purolehväsammal Mnium lycopodioides
pohjanlehväsammal Mnium spinosum
tulvasammal Myrinia pulvinata
koloviuhkasammal Neckera besseri
haapariippusammal Neckera pennata
lapinpahtasammal Orthothecium lapponicum
tunturihiippasammal Orthotrichum pellucidum
lokinhiippasammal Orthotrichum pylaisii
särmälähdesammal Philonotis seriata
idänlehväsammal Plagiomnium drummondii
rantakarhunsammal Polytrichum jensenii
pohjanjalosammal Pseudocalliergon angustifolium
pohjanvaskisammal Pseudoleskeella papillosa
napalehväsammal Rhizomnium andrewsianum
kuusamonlehväsammal Rhizomnium gracile
kaitahitusammal Seligeria brevifolia
kaarihitusammal Seligeria campylopoda
idänhitusammal Seligeria diversifolia
rimpirahkasammal Sphagnum annulatum
kuultorahkasammal Sphagnum aongstroemii
pohjanrimpirahkasammal Sphagnum jensenii
kurjenrahkasammal Sphagnum pulchrum
pohjanrahkasammal Sphagnum subfulvum
pallopäärahkasammal Sphagnum wulfianum
pohjansompasammal Splachnum melanocaulon
punasompasammal Splachnum rubrum
haisumarrassammal Tayloria tenuis
oikokaulasammal Trematodon laetevirens
pohjantakkusammal Ulota curvifolia
pohjansirppisammal Warnstoerfia tundrae